Focolare-liike

Focolare-liike () on Italiassa toisen maailmansodan aikana syntynyt kansainvälinen järjestö, joka edistää veljeyttä ja ihmisten yksimielisyyttä. Sen perusti Chiara Lubich vuonna 1943, Trentossa, Pohjois-Italiassa. Se on myös laajasti tunnettu nimellä "Opera di Maria", suomeksi "Maarian työ". Nykyään järjestö on toiminnassa 182 maassa. Focolare on italiankielinen sana, joka suomeksi tarkoittaa "liesi, kotiliesi".

Liike sai pyhän istuimen virallisen hyväksynnän ensimmäistä kertaa vuonna 1962. Focolare-liikkeellä on useita lehtiä ja oma kirjankustantamo Città Nuova. Liikkeen johdossa on aina maallikkonainen.Work of Mary - Focolare Movement Dicastery for Laity, Family and Life

Liike sisältää lukuisia haaroja, kuten nuorten, perheiden, pappien, piispojen ja sääntökuntalaisten haarat, jotka kukin omasta kutsumuksestaan käsin pyrkivät elämään sen spiritualiteetin inspiroimina. Liikkeen ehkä tunnetuin haara ovat niin sanotut focolare-yhteisöt. Eri maanosiin on lisäksi perustettu pieniä focolarekyliä, joissa eletään ja opiskellaan liikkeen spiritualiteettia. Focolare-liikkeen evankeliumiin pohjaava elämä herätti jo varhain kiinnostusta myös protestanttisten yhteisöjen piirissä, ja siten alkoi ekumeeninen dialogi ja arjessa eläminen myös toisten kristittyjen kanssa. Ensimmäiseksi tämä tapahtui Saksan luterilaisten ja seuraavaksi Ison-Britannian anglikaanien kanssa. Myöhemmin Lubich ystävystyi patriarkka Athenagoras I:n kanssa ja sitä kautta alkoi myös vuoropuhelu ortodoksien kanssa.Vera La Mela: Vanhurskauttaminen ja uudet hengelliset yhteisöt – esimerkkinä Focolare-liike Reseptio - Ulkoasiain osaston teologisten asiain tiedotuslehti 1/2020

Nykyisin Focolare-liike on katolisen kirkon suurimpia maallikkoliikkeitä ja sillä on jäseniä myös 300 muusta kristillisestä kirkosta ja yhteisöstä. Focolare-liike on ekumeenisesti suuntautunut ja harjoittaa myös uskontodialogia. Sen jäsenet toteuttavat evankeliumia arjessa, levittämällä ”antamisen kulttuuria”.Uskonnot Suomessa Uskonnot.fi Liikkeen jäsenet tutkivat Raamattua ja auttavat vaikeuksissa olevia. Suomessa liike on toiminut 1970-luvulta lähtien.Outi Kecskeméti: Katolista terminologiaa. Amanda-kustannus, 2010, s. 35 

Lähteet

 Aiheesta muualla 

Viralliset kotisivut  
Yhdistykset, järjestöt, ryhmät - Katolinen.fi
Focolare-liike Ruotsissa  ja 

Luokka:Katoliset järjestöt
Luokka:Ekumeeniset järjestöt
Luokka:Katolinen kirkko ja ekumenia
Luokka:Kansainväliset kristilliset järjestöt
Luokka:Katolinen kirkko Italiassa
Luokka:Katolinen kirkko Suomessa
Luokka:Katolinen kirkko Ruotsissa